אלי כהן (מנכ"ל)

אלי כהן (נולד ב-21 ביולי 1964, י״ב באב ה'תשכ״ד) הוא המנכ"ל של שירותי בריאות כללית.

ביוגרפיה 
כהן נולד וגדל בקריית חיים להורים שעלו ממרוקו. למד בבית הספר תיכון עירוני מקיף קרית חיים. בשנת 1982 התגייס לצה"ל ושירת בחיל השריון כטנקיסט. לאחר שסיים קורס קצינים בהצטיינות, היה מדריך בקורס קציני תחזוקה. השתחרר בדרגת רב סרן. 

כהן הוא בוגר תואר ראשון בכלכלה במסלול חשבונאות באוניברסיטת חיפה, תואר שני בניהול מערכות בריאות מאוניברסיטת בן-גוריון בנגב ובוגר תכנית 18WSL של אוניברסיטת הרווארד המיועדת למנהלים בכירים בשירות הציבורי באמצעות קרן

וקסנר. בשנת 1990 עשה התמחות בראיית חשבון ובסיומה קיבל רישיון רואה חשבון. 

כהן נשוי ואב לשלושה, מתגורר בקריית חיים.

קריירה 
בשנת 1990 החל לעבוד כמפקח שומה בכיר בחולית מפעלים גדולים בפקיד שומה חיפה. בשנת 1994 החל לעבוד בתפקיד החשב בחברת דור אלון אנרגיה והיה מנהל מחלקת הכספים של החברה. 

בשנת 1997 החל לעבוד בכללית בתחילה כמנהל כספים במחוז צפון ולאחר מכן כיהן בתפקידים בכירים שונים עד שמונה למנכ"ל בשנת 2023. בין התפקידים: ראש אגף חשבונאות ושכר, מנכ"ל מחוז צפון, סמנכ"ל, ראש חטיבת הכספים ומנהל סיכונים ראשי, מנהל מרחב חיפה וגליל מערבי, מנכ"ל מכון מור (חברת בת של כללית) ועוד.

קישורים חיצוניים 

 "60% מהרופאים בישראל מוכשרים בחו"ל — וזה לא מספיק", ראיון עם אלי כהן, הארץ

הערות שוליים 

מנכ"לי שירותי בריאות כללית
סמנכ"לי כספים ישראלים
בוגרי אוניברסיטת חיפה
בוגרי אוניברסיטת בן-גוריון בנגב
ישראלים שנולדו ב-1964
רואי חשבון ישראלים
קריית חיים: אישים
בוגרי תיכון קריית חיים